cyanic-selkie/wikianc huggingface dataset:
Kaos i Eventyrland
Handlingsreferat
Ste-moren innkaller deretter en hær av troll, hekser, tre slemme ulver og Rumpelstiltskin til slottet hennes. Ella finner ut av alt dette, og hun stikker til en skog hvor hun møter Trollmannens assistenter Munk og Mambo. Sammen møter de syv dvergene fra eventyret om Snøhvit. Men Ella blir snart tatt til fange av en av de onde ste-søstrene hennes. Rick, Munk og Mambo følger etter dem, og forsøker å hjelpe Ella slik at de kan fikse alle eventyrene før Trollmannen kommer tilbake fra ferie.
Palazzo Thiene
Brødrene var på denne tiden del av en veldefinert politisk gruppe innen byens aristokrati, og ønsket å demonstrere sin posisjon innen byen med et fyrstelig palass, som et symbol på deres maktposisjon.
Den engelske arkitekten Inigo Jones besøkte palasset i 1614. Han har nedtegnet de opplysningene han fikk av Vincenzo Scamozzi og Palma il Giovane: «Dette prosjektet var ved Giulio Romano og utført av Palladio». Sannsynligvis kommer den originale ideen til Palazzo Thiene fra Giulio Romano og bør tilskrives ham. Han var en moden og erfaren ekspert. Den unge Palladio var ansvarlig snarere for å gjennomføre oppføringen av bygget. Gulio døde i 1546, og Palladios ansvar for bygget ble dermed desto større.
Arbeidet på palasset startet i 1542. Desember samme år besøkte Giulio Romano Vicenza i to uker som konsulent for loggiaene til basilikaen. Det var antagelig ved dette besøket han presenterte ideene til Palazzo Thiene. Arbeidet tok imidlertid lang tid. Fasaden mot gaten har en inskripsjon med årstallet 1556, og det indre gårdsrommet 1558.
Adriano Thiene døde i Frankrike i 1552. Når Marcantonios sønn så ble Marchese di Scandiano, ble familiens interesse gradvis overført til Ferrara. Dermed ble bare en mindre del av det gigantiske prosjektet fullført.
Metallactus
Metallactus er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Små, sylindriske bladbiller, brungule med mørke tegninger. Antennene er ganske tynne.
Levevis
Hettebladbiller er særlig aktive i varme og solskinn. De voksne besøker også blomster for å ete pollen.
Utbredelse
Gruppen er utbredt i Sør-Amerika. To arter har vært forsøkt innført til Australia for biologisk kontroll av innførte kurvplanter, men forsøkene lyktes ikke.
Systematisk inndeling
Slektens avgrensing har vært ganske uklar, det er fortsatt ikke klart hvor mange arter som bør plasseres her. Listen er ufullstendig.
Barnum’s American Museum
Barnum's American Museum var et amerikansk museum, menasjeri og raritetskabinett på Broadway i New York City i USA fra 1841 til 1865. Museet var eid av den berømte underholdningentreprenøren P. T. Barnum og John Scudder, samarbeidspartner og opprinnelig eier.
Historikk
Blant de tidligste hovedattraksjonene i Barnums museum var forfalskninga Feejee mermaid («Fiji-havfrua», fra 1842) og General Tom Thumb («General Tommeliten»), «sirkusdvergen» Charles Stratton (1838–1883) som Barnum viste fram allerede som fireåring under påstanden om at gutten var elleve.
I 1846 hadde museumsutstillingene 400 000 besøkende. På det meste skal 15 000 peroner ha vært innom i løpet av én dag. man regner ellers med at rundt 38 millioner besøkte museet fra 1841 til 1865.
Roligheden skole
Roligheden skole er en 1-10 skole på Færvik, Tromøy, opprinnelig bygget i 1952. I 2019 ble et helt nytt skolebygg innviet.
Barnum’s American Museum
Slutt og arvtakere
Barnum's American Museum opphørte da bygningen brant ned til grunnen i den store bybrannen 13. juli 1865. I 1875 overtok imidlertid Barnum det han kalte P. T. Barnum's Grand Traveling Museum, Menagerie, Caravan & Hippodrome. Dette var et omreisende sirkus med en dyre- og museumutstilling med «freaks» og andre rariteter. Mange berømte artister og personligheter var innom i løpet av åra, og sirkuset gjorde Barnums navn ytterligere kjent. Det eksisterer fortsatt, nå under navnet Ringling Bros. and Barnum & Bailey Circus.
Roligheden skole
Skolen har egen skolefritidsordning (SFO), pedagogisk-psykologisk tjeneste (PPT), skolehelsetjeneste, og kontorer for barnevernet og oppvekstmedarbeider.
Barnum’s American Museum
Slutt og arvtakere
Barnum Museum i byen Bridgeport i Connecticut stod ferdig 1893, to år etter sirkuskongens død. Det har en stor utstilling om P. T. Barnum og byen.
Roligheden skole
Den opprinnelige skolen var dårlig vedlikeholdt, og deler av skolen var avstengt grunnet manglende rømningsveier og farlige gjenstander
Barnum’s American Museum
Slutt og arvtakere
Barnum kjøpte også andre museer.
Patricia Kaas
Patrcia Kaas (født 5. desember 1966 i Forbach i Frankrike) er en sanger og skuespiller fra Frankrike. Hun er en av de aller mest feterte, bestselgende og elskede franske sangartister de siste 20 årene, som fremstår som en blanding av Madonna og Marlene Dietrich. Hun har solgt 16 millioner plater.
Biografi
Patricia Kaas ble født i den lille byen Forbach i Lorraine nær den tyske grensen, og snakket en tysk-fransk dialekt til hun var 6 år. Hun har tyske aner, og er nesten like populær øst for grensen som i hjemlandet. Blant hennes største suksesser er titler som Mon mec à moi og Il me dit que je suis belle. Hun har gitt ut ca. 20 album etter debuten, Mademoiselle chante le Blues, i 1988. Hennes nyeste utgivelse, Kabaret, samkjøres med en pågående turné med samme navn.
Kaas har også hatt flere filmroller, blant annet i And Now ... Ladies and Gentlemen av berømte Claude Lelouch i 2002, med Jeremy Irons som motspiller. Kaas var en kort tur i Norge i 1995 og opptrådte i TV-programmet RiksDan, i forbindelse med promovering av både album og film. Hun har vunnet fem priser i Frankrikes versjon av Spellemannprisen, Victoire de la Musique.
Kaas representerte Frankrike i Eurovision Song Contest 2009 i Moskva med sangen Et s'il fallait le faire.
Albumutgivelser
2 Samlealbum
Wichmann motorfabrikk
Wichmann Motorfabrikk AS (1903–78) var en bedrift på Rubbestadneset i Bømlo kommune. Firmaet produserte totaktsmotorer til skip og er kjent for motorer til motorbåter og skøyter og senere store skip med effekter opp mot 5000 hk. Wichmann-fabrikken ble i 1986 overtatt av Wärtsilä og ble til Wärtsilä Norway. Wärtsilä Norway er ett av Wärtsiläs fem datterselskaper i Norge; Wärtsilä Ship Design Norway, Wärtsilä Oil & Gas Systems, Wärtsilä Moss, og Wärtsilä Valmarine.
Wärtsilä Norway på Rubbestadneset produserer ikke lengre nye motorer men produserer nå gir og propellanlegg foruten service og vedlikehold – også av tidligere leverte motorer.
De mest kjente Wichmann motorene var kronologisk: AC, AX og til slutt VX, som nylig forelå i oppdatert revisjon Wärtsilä 28C.
Det fantes en lang rekke motorfabrikker langs kysten: Wichmann, Brunvoll, Finnøy, Hein, Heimdal, Nogva, Normo, Rap, Sabb, Sleipner, Trygg, Union, Volda.
Gylfi Einarsson
Gylfi Einarsson (født 27. oktober 1978 i Reykjavík) er en islandsk fotballspiller som spiller for Fylkir. Han har tidligere spilt for Lillestrøm, Leeds United FC og Brann.
Han signerte treårskontrakt med Brann 25. januar 2008. Siden han var klubbløs ble han tilbudt en svært lukrativ kontrakt og han har vært en av Brann sine best betalte spillere. Sommeren 2010 fikk Einarsson beskjed om at han ikke hadde noen fremtid hos Brann og at han kunne se seg om etter en ny arbeidsgiver. Oktober samme året ble Einarson klar for moderklubben Fylkir og spilte for klubben fra Reykjavik fra sesongen 2011. I løpet av sin karriere hos Brann spilte han 52 kamper og scoret fem mål.
Han har spilt 24 landskamper for.
Ben Godfrey
Benjamin Matthew Godfrey (født 15. januar 1998) er en engelsk fotballspiller som spiller for Everton FC.
Nambaryn Enkhbajar
Nambaryn Enkhbajar (født i juni 1958) er politiker i Mongolia. Opprinnelig jobbet han som redaktør, og han var utdannet i Moskva i Russland. Han ble kulturminister i 1996, og mellom 2000 og 2004 var han statsminister. Han ble valgt som president i Mongolia i mai 2005. I presidentvalget fikk han 53% av stemmene, og valgdeltakelsen var cirka 75% av befolkningen. Han avgikk som president i 2009.
Théophile Delcassé
Théophile Pierre Delcassé (født 1. mars 1852 i Pamiers i departementet Ariège, død 22. februar 1923 i Nice i departementet Alpes-Maritimes) var en fransk politiker. Han var koloniminister 1894-1895, senere utenriksminister 1898-1905 og 1914-1915, og marineminister 1911-1913 og krigsminister 1914.
I hans embedstid falt Doggerbank-episoden, da en russisk eskadre på vei sørover fikk for seg at de ble truet av japanske torpedobåter, og skjøt mot engelske fiskebåter. Dette belastet forholdet mellom britene og russerne. Delcassé intervenerte med stort hell etter oppdrag fra den franske regjering for å avverge krig mellom Storbritannia og Russland.
Visir
Visir kan vise til:
Stornubben
Stornubben og Øst-Stornubben danner grensepunkter mellom kommunene.
Defenestrasjon
Defenestrasjon betyr å kaste noe eller noen ut av et vindu. Ordet kommer av latin de-, «fra, ut av» og fenestra, «vindu». Idag betegner ordet også noen som raskt fjernes fra et embete, politisk parti eller en annen attraktiv posisjon.
Historie
Historisk har defenestrasjoner vært brukt som en måte å demonstrere politisk forakt på, især ved Defenestrasjonene i Praha. Videre ble Gabriele D'Annunzio utsatt for en defenestrasjon i 1922.
Begrepet har sin opprinnelse fra to historiske hendelser, begge skjedde i Praha, hovedstaden i dagens Tsjekkia. I 1419 ble sju myndighetspersoner kastet ut av vinduet på rådhuset, noe som også utløste husittkrigen. I 1618 ble to keiserlige guvernører, inkludert deres sekretærer, kastet ut fra borgen i Praha, og utløste tredveårskrigen. Disse hendelser, særskilt det i 1618, ble referert til som Defenestrasjonene i Praha, og således ga opphav til begrepet og konseptet.
Jesabel, en kvinne i den hebraiske Bibelen (Det gamle testamente) ble drept ved defenestrasjon da Jehu av Israel får hennes tjenere til å drepe dronningen ved å kaste henne ut gjennom vinduet, og på bakken nedenfor ble liket av henne trampet på av hester og spist av hunder.
Annen anvendelse
Innen data har ordet vært brukt en del i forbindelse med forskjellige aksjoner knyttet til vindu i vindussystemer, blant annet å kjøre applikasjoner i full-skjerm-modus og å dra noe ut av et vindu. Også å slette unødig rusk fra harddisker har vært omfattet av dette ordet. Mer nylig er det også blitt tatt i bruk om å fjerne Microsoft Windows fra en PC.
Phrae (provins)
Changwat Phrae (norsk: provinsen Phrae) er en provins i det det nordlige Thailand. Provinsen grenser mot følgende provinser fra nord mot sør (med klokken): Phayao, Nan, Uttaradit, Sukhothai og Lampang.
Arealet er 6 538,6 km², og befolkningen (2000) anslås til 492 560. Provinshovedstad er byen Phrae.
Geografi og historie
Phrae ligger i elvedalen og nedbørfeltet til Yom-elven (Mae Nam Yom). Det er fjellområder opp til 1 728 meter i øst, og noe lavere fjellrygger i sørvest. Provinsen har flere nasjonalparker, ikke minst de store: Wiang Kosai i sørvest og Mae Yom nasjonalpark (455 m²) helt i nord.
I sistnevnte er det viktige teakskoger og mandeltre og innslag av både tropisk regnskog, eviggrønn lauvskog og fjellskog med bartrær. Det er ikke tiger i provinsen, men elefant, asiatisk svartbjørn, villsvin, fjellgeit og hare.
Riksveiene 11, 101 og 103 samt jernbanen til Chiang Mai krysser provinsen på veien mellom nordlige provinser og Bangkok i sør. Phrae by har flyplass og en rekke severdige templer – Wat Phra That Chaw Hae 9 km sørøst for byen er det mest kjente. Det har en stor, forgyllet pagode og er provinsens symbol. Andre kjente tempel er Wat Phra Bat Ming Moeang Warawihan og Wat Luang inne i byen. Phrae har også godt bevarte bymurer fra middelalderen.
Phrae var en del av Mon-kongedømmet Hariphunchai, som i 1892 ble underlagt thailandske kongedømmer. Phrae-området falt derimot ikke inn i thailandsk herredømme før i 1443.
Administrativ inndeling
De åtte distriktene (amphoe) i provinsen er inndelt i 78 underdistrikter eller lokalkommuner (tambon), og har i alt 645 landsbyer (muban) utenom byene. De åtte kommunene ("distriktene") er:
Provinsens guvernør er Pongsak Plaiwech.
Stéphanie Tirode
Stéphanie Tirode (født 1. mai 1975) er en fransk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 38 i 10 meter luftpistol.
How to Let Go
Albumet debuterte på førsteplass på Topplistas albumliste, og ble med det hennes andre nummer én-album i Norge, og debuterte også på andreplass på den britiske albumlista, kun slått av Arcade Fires We.
Sporliste
Alle låtene er skrevet av Sigrid Solbakk Raabe, Sylvester Sivertsen og Caroline Ailin, unntatt hvor annet er nevnt. Kreditering hentet fra iTunes.
Flaochad
Flaochad (eller Flaochat) var rikshovmester i det frankiske kongedømmet Burgund fra 639 og til 642. Han ble utnevnt av Nanthild, dronningmoren, som ga ham sin niese, Ragnobert, som kone. Hun kalte sammen de ledende magnatene og biskopene i kongedømmet ved Orléans og han ble utropt til rikshovmester.
Liv og virke
Som indikert av Fredegars krønike ble Flaochad godtatt som rikshovemester ved at han skaffet seg støtte fra adelen som han fikk ved at han ga løfter i skrift og ved ed om å beskytte deres posisjoner og besittelser, og gi dem hans støtte. Med andre ord kjøpte han støtten fra mektige menn som hadde rikdom og væpnede menn som var nødvendig for å utøve myndighet i en større skala.
Flaochad hadde en motstander i den rike burgundiske adelsmannen og patrisieren Willibad, og i henhold til Fredegar: «Willibad var meget rik, og ved å plyndre svært mange folk for deres eiendommer på ulikt vis, hadde han gjort seg selv enormt rik». Striden og uvennskapet med Willibad må antagelig ha vært etablert fra før Flaochad fikk sin posisjon, og ble akutt da han ble etablert som rikshovmester. Det var gjensidig: Flaochad forsøkte fra første stund å få Willibad ryddet av veien. Ved hoffet i Chalon, hvor Willibad ble fordømt, forsøkte Flaochad å få sin motstander myrdet, men det mislyktes da Willibad gjennomskuet det og nektet å gå inn i palasset. Isteden kom Flaochad ut for utfordre Willibad til en duell, men hans bror Amalbert forhindret at det skjedde ved å gå i mellom de stridende partene. Willibad grep da Amalbert som gissel for å komme seg i trygghet. I henhold til Fredegar var Flaochad enda mer innstilt på å drepe Willibad. Det samme året døde Nanthild.
I september det samme året kom Flaochad tilbake til Burgund fra Paris med barnekongen Klodvig II og med en gruppe stormenn fra Neustria. De holdt hoff ved Autun og innkalt Willibad til å møte. Willebad innså at han var i fare og innkalte sine tilhengere og hva som kan ha vært deler av Burgunds stående hær, som tradisjonelt sto under patrisierens kommando, og avanserte til Autun hvor Flaochad og stormennene oppholdt seg. Det synes som det ble inngått avtale om at striden mellom Flaochad og Willebad skulle løses ved et mindre slag mellom de to og et mindre antall av deres tilhengere, mens de øvrige stormennene var tilskuere. I denne kampen ble Willebad drept og de stormennene som hadde vært publikum dro da til dens døds leir og plyndret den for bytte, inklduert mange hester.
Flaochad overlevde sin fiende med kun elleve dager før han selv døde av feber. I henhold til Fredegar, som synes å hatt personlig interesse av denne hendelsen, var at han mente at begge var ofre for guddommelig dom ettersom de begge hadde tidligere sverget vennskap på hellig sted og hadde deretter begge beriket seg ved å plyndre andre. Han ble etterfulgt av Erkinoald som rikshovmester.
Ralf Büchner
Ralf Büchner (født 31. august 1967), tysk turner som deltok i de olympiske leker 1988 i Seoul.
Büchner vant en olympisk sølvmedalje i turn under Sommer-OL 1988 i Seoul. Han var med på det østtyske laget som kom på andreplass i mangekamp bak Sovjetunionen. De andre på laget var Ulf Hoffmann, Holger Behrendt, Sylvio Kroll, Sven Tippelt og Andreas Wecker.
Uku Masing
Uku Masing (tidligere Hugo Masing, født, død 25. april 1985) var en estisk filosof, oversetter, teolog og folklorist.
Han utviklet estisk analytisk filosofi. Han skrev også poesi, mest om religiøse emner. Han skrev en roman, selv om han skrev den i 1930-årene, kom den ikke ut før etter hans død i 1989. Som folklorist var han en anerkjent forsker på eventyr og bidro med arbeider til Enzyklopädie des Märchens. Han ble tildelt ordenen Righteous Among the Nations av Yad Vashem og Israels Høyesterett for sitt arbeid med å hjelpe en jøde i Estland til å unngå fangenskap og holocaust fra 1939 til krigens slutt, noe som utsatte ham for stor fare i denne perioden.
Biografi
Masing var født i Raikküla i Rapla fylke. Han var en talentfull polyglot og kunne snakke fire språk da han gikk ut av skolen. Han begynte på Universitetet i Tartu i 1926 og studerte teologi. Mens han studerte, gav han ut en rekke dikt, oversettelser og essay. Han ble medlem av den innflytelsesrike gruppa av estiske poeter som i 1938 ble samlet av den litterært lærde Ants Oras som vær sterkt påvirket av T. S. Eliot. Den lille gruppa av poeter ble kjent som Arbujad ("Sannsigere") og inkluderte Heiti Talvik, Betti Alver, Paul Viiding, Bernard Kangro og Kersti Merilaas.
På det meste var Masing i stand til å snakke rundt 65 språk og han kunne oversette fra 20 av disse. Særlig var han kjent for sin evne til å oversette direkte fra originalt hebraisk, fra oksidentale europeiske språk og orientalske språk til estisk. Man antar at over 10 000 sider av hans manuskripter ennå ikke er utgitt.
Righteous Among the Nations
Masing underviste på Universitetet i Tartu i Estland, hvor han var kjent som en briljant lærer i teologi og semittiske språk, selv om han ble sett på som noe eksentrisk. Etter den tyske hærs invasjon oppga han sin undervisningsstilling på universitetet og brukte sin tid på å beskytte og redde jødiske kulturelle og religiøse gjenstander. Fra sine dager som lærer kjente han en jøde, Isidor Levin, som hadde valgt å gjemme seg fra okkupasjonsmaktene for å unngå å bli tatt til fange. Et fangenskap ville ha ført ham til en nesten sikker død. Uku og hans kone Eha hjalp Levin til å unngå fangenskap ved å gi ham mat, beskyttelse, klær og til og med falske dokumenter, i tillegg til at de måtte lyve for Gestapo om sitt kjennskap til Isidor. For dette fikk Uku Masing og hans kone Eha hederen Righteous Among the Nations.
Beat
Beat kan vise til flere ting:
Fylkesvei 1808
Fylkesvei 1808 går mellom Skjeset i Hamar og Ebru i Løten.
Frem til 2019 hadde veien betegnelsen fylkesvei 115 (Hedmark).
Amasonemaur
Amasonemaur (Polyergus rufescens) er en maurart som er utbredt over store deler av Europa nord til Sør-Sverige. I Norge er den funnet på Skåtøy ved Kragerø. .
Arbeiderne er rødbrune til brune, 7-9 mm lange og bevæpnet med lange, sigdformede kjever. Arten gjør seg bemerket ved at den tar pupper fra andre maurarter og bruker arbeiderne som klekkes til slaver.
Romilda Vamm
Romilda Vane Figuren der Harry-Potter-Romane List of minor Gryffindor characters Romilda Vane Romilda Vane Romilda Vane ロミルダ・ベイン Lista över rollfigurer i Harry Potter Romilda Vane
Man Accused
Man Accused er en britisk lavbudsjett-kriminalfilm fra 1959 i regi av Montgomery Tully. Manuset ble skrevet av Mark Grantham. I de viktigste rollene ses Ronald Howard og Carol Marsh.
Handling
Kathy Riddle skal forlove seg med ingeniøren Bob Jenson. Han er født i England, men flyttet til Kanada. Kathy ble kjent med Bob under en flytur for tre måneder siden. Hun hadde vært på besøk i Montreal, og han var på vei til London. Guvernanten Anna mener at Kathy har gjort et mistak og at hun ikke kjenner ham godt nok. Anna har også advart Kathys far, Sir Thomas, men han har godtatt Bob. Han liker Bob meget godt.
Under forlovelsesfesten blir Bob introdusert for forsikringsdetektiven Henry Curran. Kathy forteller sin far at det virket som om Curran kjenner Bob, men han sier at han aldri har sett Curran før. Curran forteller Kathy at han hadde sett Bob under en identifikasjonsparade hos politiet i Rio de Janeiro, og at han tror at Jenson ikke er hans egentlige navn. For rundt fem år siden hadde et forsikringsselskap i London sendt Curran til Rio de Janeiro for å kikke nærmere på en sak angående noen stjålne juveler, som var forsikret hos selskapet. Juvelene hadde tilhørt en ung kvinnelig arving. Forbrytelsen ble først oppdaget kort tid etter at kvinnen hadde begått det som offisielt ble antatt å være et selvmord. Omgivelsene rundt dødsfallet var slik at at det kunne dreie seg om et drap. Politiet kunne ikke bevise det, og den døde kvinnen var Bobs forlovede. Forlovelsen hadde blitt brutt kort tid før kvinnens død. En heler i Peru tilstod at han hadde kjøpt de stjålne juvelene av en engelskmann. Beskrivelsen matchet Bobs.
To år senere dukket Bob, som nå brukte navnet Simpson, opp i Mexico. Det samme hendte der: Rik ung kvinne, forlovelse, selvmord og stjålne juveler. Sir Thomas har som forlovelsesgave gitt datteren en kostbar juvelsamling, som tilhørte hennes avdøde mor. Hvis Bob er den forbryteren, som Curran mener at han er, vil Kathy bli hans neste offer?
Oregoneik
Oregoneik (Quercus garryana) er et løvfellende tre i bøkefamilien som vokser langs den nordamerikanske stillehavskysten. Den er den eneste naturlige eikearten i Britisk Columbia og Washington og den viktigste i Oregon.
Den kan vokse som en busk, eller som et 15–20 m høyt tre. Barken er lysegrå eller nesten hvit. Bladstilken er 4–10 mm lang. Bladene er 1,5–12 cm lange og 1,5–8,5 cm brede. De er flikete, men det varierer hvor innskåret bladene er. Nøttene er 2,5–3 cm lange og 1,4–2 cm brede.
Oregoneik vokser i rene bestander, sammen med andre bar- og løvtrær, eller som enkelttrær på dyrket mark og prærie. Treslag den ofte vokser sammen med er douglasgran, lawsonsypress, redwood, Notholithocarpus densiflorus, madrona, gullfuru, Quercus kelloggii, søtkirsebær og oregonask. Undervegetasjonen består ofte av gras og urter. Noen vanlige busker er Toxicodendron diversilobum, snøbær, klaseberglyng, Frangula purshiana, gyvel, taggblåhegg, nebbhassel, mahonie og asalspirea.
Arten splittes ofte i tre varieteter: den vidt utbredte, treformede var. garryana og de buskformede var. breweri og var. semota i California og sørlige Oregon. Oregoneik er vanlig i kystfjellene fra Vancouver Island i Britisk Columbia til San Francisco-bukta, og finnes mer spredt sørover til Santa Clara County. I Columbia-dalen trenger arten inn i landet til rett øst for Kaskadefjellene. Oregoneik vokser også spredt i vestskråningen til Sierra Nevada sørover til Kern og Los Angeles County, og der danner den omfattende kratt opptil 2290 moh.
S. Clay Wilson
S. Clay Wilson (født 25. juli 1941), «S.» står for Steve eller Steven, er en amerikansk undergrunnstegner og en sentral figur den amerikanske undergrunnsbevegelsen. Wilson er kjent for aggressiv voldelige og seksuelt utførlige panoramaer av slum og gateliv, ofte avbildet som ville eskapader med pirater, en dekadent smådjevel, prostituerte og bikere. Den grove og tildels rotete tegnestilen står til innholdet, og svært få finner Wilsons serier innbydende og tildels heller frastøtende. Robert Crumb var dog en av de få som tok Wilson i forsvar og mente at han var en frigjørende kilde av inspirasjon for hans egne serier. Crumb lot Wilson slipp til i de første heftene av Zap Comix, noe som dannet grunnlaget for Wilsons karriere.
Liv og verk
Wilson var født i Lincoln i Nebraska og gikk på Universitetet i Nebraska. Han hadde trening som sykepleier i hæren og hadde forskjellige småjobber før han flyttet til San Francisco i 1968. Her møtte han Charles Plymell som utga Robert Crumbs tegneseriehefte Zap Comix, antagelig det første rene undergrunnshefte med tegneserier.
Wilson hadde tegnet siden han var 12 år gammel. Wilsons serier er svært annerledes enn det meste av alt annet; minutiøse detaljerte skildringer av samfunns skyggesider med nær bestialsk interesse for det smakløse. Med unntak av en liten dekadent og ekkel smådjevel og noen andre figurer som gjentas er det ingen egentlig hovedfigur i seriene hans. Et påfallende trekk av Wilsons serier er kontrasten mellom den litterære måten hans figurer snakker og tenker, og den fordervet volden som de deltar i. Svært sjelden hadde fortellingene et poeng i henhold til tradisjonell fortellerteknikk. Men Wilsons kompromissløshet imponerte en del, blant annet forfattere som William S. Burroughs og Terry Southern.
I henhold til Charles Plymell var Wilsons første utgitt serie i 1966 i poesimagasinet Grist #7 og deretter i Grist #9, begge fra samme år. Den første opptreden av smådjevelen, Checkered Demon, skal ha vært i en reklame i et senere utgave av Grist. Wilsons portfolio ble trykt det påfølgende året (og som senere ble utgitt i tegneseriehefter).
Wilsons senere serier ble mer demonisk eller avskylig med zombiepirater og ikonoklastiske avbildninger av Jomfruen fra Guadalupe (den katolske helgen Vår Fru av Guadalupe fra Mexico) som en råtnende vampyrmor. I det store og hele har Wilsons serier forblitt konsistente siden hans første utgivelser, og i liten grad endret seg med tiden i kontrast til mange av tegnerne i motkulturen som både modnet og tilpasset seg et større publikum og en annen tid. S. Clay Wilsons serier har derimot forblitt vanskelig å tilegne seg for flertallet. På den annen side har Wilson illustrert mer kommersielt tilgjengelig verker som en samling av eventyrene til brødrene Grimm.
Hovedsamlingen av S. Clay Wilsons serier er Checkered Demon Anthology Vol. 1 fra Last Gasp. En kunstbok, The Art of S. Clay Wilson, ble utgitt i 2006 av forlaget Ten Speed Press, og dekker hans omslag, trykk og malerier foruten hans tegneserier.
Hjerneskade
Den 8. november 2008 fikk Wilson et «alvorlig hjerneslag». Etter å ha vært tilstede ved Alternative Press Expo i San Francisco og drukket hardt hele dagen ble han funnet bevisstløs utenfor sitt hjem mellom to parkerte biler. Det er uklart om han ble overfalt eller fikk slag. Blant hans skader var en brukket nakke.
Wilson har gjennomgått betydelig sykehusopphold for skadene og afasi. Hans venner har holdt to innsamlinger og konserter for å betale for hans sykehusopphold. I november 2009 kunne han utskrives, i stand til å tegne noe, og delvis i stand til å snakke, men fortsatt avhengig av særskilt pleie.
Winners & Sinners
Winners & Sinners er en hongkongkinesisk actionkomedie fra 1983 regissert av Sammo Hung. Filmen handler om en gruppe småkriminelle i Hongkong som starter et rengjøringsbyrå etter å ha sonet et fengselsopphold. Helt tilfeldig blir de dratt inn i ulovlighetene til en styrtrik mafiaboss. Hovedrollene spilles av Sammo Hung, John Sham, Richard Ng, Charlie Chin, Stanley Fung og Cherie Chung. En sentral birolle spilles av Jackie Chan. Filmen inneholder betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk tale.
Filmen er også kjent under tittelen 5 Lucky Stars og er den første av i alt syv filmer i Lucky Stars-serien. De seks andre er My Lucky Stars (1985), Twinkle, Twinkle Lucky Stars (1985), Lucky Stars Go Places (1986), Return of the Lucky Stars (1989), Ghost Punting (1992) og How to Meet the Lucky Stars (1996).
Den ble svært populær i Hongkong.
Handling
Fem småkriminelle møtes i fengsel i Hongkong og blir umiddelbart kompiser. Dagen de løslates sverger alle på å bli lovlydige, og ved hjelp av den enes onkel og sin søster starter de et rengjøringsbyrå for å tjene til livets opphold. Rent tilfeldig havner en koffert med falske penger i varebilen deres. Kofferten tilhører en styrtrik mafiaboss, som tilfeldigvis ble løslatt på samme dag som dem. Når han for rede på hvem som har den iscenesetter en konfrontasjon som ender i et masseslagsmål. De utsettes deretter for utpressing og tvinges til å lage en listig plan for å frigi den enes søster som holdes som gissel.
Om filmen
Filmen ble ikke vist på norsk kino, men ble utgitt på leievideo rundt 1985 av CP Entertainment. Den ble utgitt på DVD i 2006.
Grigol Mamrikishvili
Grigol Mamrikishvili (født 2. mars 1981) er en georgisk judoka.
Han representerte Georgia under Sommer-OL 2004 i Athen, der han ble utslått i første runde.
Liechtenstein under EM i friidrett 1994
Liechtenstein deltok med en utøver under EM i friidrett 1994 som ble arrangert 7.–14. august 1994 i Helsingfors. Utøvere fra Liechtenstein tok ingen medaljer under mesterskapet.
Trafikklærer
Trafikklærer er et yrke som gir kjøreskoleelever nødvendig opplæring for å ta førerkort for bil, motorsykkel, lastebil og andre motoriserte kjøretøy.
I Norge er det påkrevet med godkjenning fra Statens vegvesen for å arbeide som trafikklærer. Godkjenningen forutsetter at man oppfyller kravene i § 6-2 i forskrift om trafikkopplæring og førerprøve m.m. Utdanningen gis ved Høgskolen i Nord-Trøndelags avdeling i Stjørdal og ved Høgskolen i Oslo og Akershus. De fleste tar utdanningen ved Høgskolen i Nord-Trøndelag hvor det har vært trafikklærerutdanning siden 1972. Høgskolen i Oslo og Akershus startet med trafikklærerutdanning i 2013 og har begrenset antall studieplasser. Det er en toårig grunnutdanning som gir rett til å undervise for førerkort klasse B. Tilleggsutdanning gir kompetanse til å være faglig leder ved en trafikkskole, og til å undervise for andre førerkortklasser. Det er også mulig å bygge på grunnutdanningen til Bachelorgrad og Mastergrad.
Trafikklærere med utdanning fra utlandet (som regel fra Sverige eller Danmark), kan også undervise i Norge, men må gjennomgå en prøveperiode for å kunne undervise i Norge.
De fleste trafikklærere arbeider ved trafikkskoler, men utdanningen gir også relevant kompetanse for annet trafikksikkerhetsarbeid, og for arbeid i Statens vegvesen.
Jibbing
Jibbing, eller frikjøring på ski, er en form for alpin skiidrett. Ordet jibbing betyr å stå på ski på noe som ikke er snø, som for eksempel bokser, rails og lignende. Jibbing er en sport som involverer avanserte triks og utføres ofte på ulike naturlige eller menneskeskapte elementer. Eksempler på elementer kan være et gelender, et hopp, en kasse eller en tønne. Populariteten til sporten har økt siden begynnelsen av det 21. århundret og har røtter i fristil skikjøring, alpint og snowboarding, men er i dag akseptert som en egen sport.
Historie
Fristildisiplinen oppstod på 1930-tallet da norske skikjørere begynte å utføre akrobatikk under alpin- og langrennstreningene. Senere begynte store skisentre i USA å reklamere med oppvisninger i det som skulle bli kalt fristil. Rundt 1950 ble fristil videreutviklet av den olympiske gullmedaljevinneren Stein Eriksen.
Organisert fristil startet i kulekjøringsbakken, en humpet terrengløype med hopp hvor utøverne kunne utføre ulike triks og akrobatiske øvelser i luften. I 1971 ble det arrangert en liten kulekjøringskonkurranse i Aspen. Etter hvert som sporten utviklet seg, kom de mest kjente kulekjøringsutøverne som John Clendenin, Scott Brooksbank, Bill O’Leary og «Airborne» Eddie Ferguson på banen og promoterte sporten slik at det for første gang i 1973 ble arrangert amerikansk mesterskap i fristil i Sun Valley i Idaho. Dette mesterskapet ble vunnet av John Clendenin.
Innen 1975 hadde det oppstått to rivaliserende fristilorganisasjoner, Professional Freestyle Associates (PFA) som ble drevet av Curtis Oberhansly, og International Freestyle Association (IFSA) som ble drevet av Bernie Weichsel. Gjennom konkurranser arrangert av PFA og IFSA konkurrerte verdens beste fristilutøvere om pengepremier i tre disipliner – kulekjøring, luftakrobatikk og skiballett. Konkurransene foregikk i USA, Canada og Europa.
Det internasjonale skiforbundet (ISF) anerkjente fristil som en sport i 1979 og innførte reguleringer i forhold til sertifisering av utøvere og hoppteknikker for å redusere de farlige elementene ved konkurransen. Den første verdenscupen i fristil ble arrangert i 1980 og det første verdensmesterskapet ble gjennomført i 1986 i Tignes i Frankrike. Fristil ble tatt inn som prøvegren under vinter-OL i Calgary 1988. Kulekjøring ble offisielt tatt med i vinter-OL i Albertville i 1992 og luftakrobatikk på ski ble offisielt en OL-gren under de olympiske leker på Lillehammer i 1994.
På 90-tallet begynte fristilutøvere, som så seg lei på restriksjonene det internasjonale skiforbundet hadde satt på sporten, å praktisere triksene sine terrengparker ment for brettkjørere. «Newschool»-skikjørere som de ble kalt, var oppmerksom på utviklingen innenfor snøbrettmiljøet og begynte å lage sin egen stil.
FIS fristilkonkurranser var styrt av strenge regler som var veldig upopulære i et stadig økende skimiljø, noe som også lå en demper på utviklingen av sporten. Reglene innebar blant annet ulovliggjøring av alle typer saltoer i kulekjøringskonkurranser, begrensning på antall rotasjoner som kunne utføres i et triks under luftakrobatikkonkurranser på ski, i tillegg til mangel på slopestyle og halfpipekonkurranser. «Newschool»-bevegelsen var derfor et oppbrudd med FIS for dem som var uenig med forbundet. I nyere tid har mange skisteder åpnet opp for terrengparker hvor både skikjørere og snøbrettkjørere kan utføre triks på elementer som er plassert rundt i parken. I mindre parker finner man som regel rails, fun box og hopp. I større parker finnes det som regel quarterpipes og halfpipes i tillegg. Den vanligste formen for ski som brukes i terrengparker er twin-tip ski. Twin-tip ski kommer i alle størrelser og fasonger, og ble opprinnelig lagd spesielt for denne typen skikjøring. I dag blir twin-tip ski produsert som en mer allsidig ski og markedsført for alle typer skikjøring. Forskjellen mellom vanlig ski og twin-tip ski er at twin-tip ski er buet oppover i begge ender av skien slik at det er mulig å kjøre både regular (framlengs) og switch (baklengs). Det er også blitt mer vanlig å plassere bindingen midt på skien slik at det er like langt til begge ender av skien, noe som blant annet gir mye bedre stabilitet i luften når man utfører rotasjoner eller saltoer.
Typer ski
Jibbeski er delt inn i tre hovedkategorier: Pudderski, All-Mountain og Park. Pudderski er brede ski som ofte buer veldig mye opp bak slik at det gir mulighet for å lande baklengs i store mengder løssnø. Den første pudderskien var Volant Spatula, designet av skiguruen Shane McConkey. All-Mountain ski har som regel normal bredde og er like god i preparerte bakker som i løssnø. Parkski er spesielt bygget for jibbing og hopp. De har ofte et mer symmetrisk design slik at det å kjøre switch blir mye enklere, i tillegg er kantene på skiene forsterket slik at de tåler påkjenningen fra railing.
Backcountry
All skikjøring utenfor preparerte eller merkede løyper klassifiseres som backcountry eller off-piste-kjøring. Den mest ekstreme formen for off-piste-kjøring kalles freeriding og foregår i stupbratte fjellsider. Off-piste-kjøring er nok den farligste formen for skikjøring på grunn av høy fart, store drop med eventuelle skjulte kampesteiner under snøen, og snøskred. På grunn av faren for skader og eventuelt død ved off-piste-kjøring, er denne formen for skikjøring forbudt enkelte steder i verden. Off-piste-kjørere består av både ”newschool”-utøvere som liker å utføre triks ut fra ulike terrengelementer som for eksempel klipper, og ”oldschool”-utøvere som konkurrerer i å ta seg ned fjell på raskest mulig måte.
Park
Parkkjøring er skikjøring på menneskelagde elementer som er blitt satt opp av skistedet parken tilhører. Rails og hopp brukes i slopestyle-løyper mens halfpipe blir brukt i halfpipe-konkurranser.
Urban
Skikjøring i urbane områder som inkluderer gelendere, kjøring på vegger, hopp fra trapper eller vanlige hus blir omtalt som urban skikjøring eller jibbing. Urban skikjøring regnes som en av de mest teknisk krevende formene for jibbing siden det involverer en rekke elementer som ikke er ment til å brukes til skikjøring. En annen faktor som gjør at jibbing i slikt miljø praktiseres sjeldent, er konflikten man gjerne havner i med de lokale myndighetene siden enkelte anser det som hærverk å skli ned gelendere på et par ski. De fleste jibbere derimot ser på denne måten å kjøre ski på som en kunstform fordi det involverer bruk av dagligdagse objekter på en kreativ måte og se urbane omgivelser i et nytt perspektiv.
American Idol
American Idol er en amerikansk sangtalentkonkurranse som ble vist på fjernsynskanalen Fox fra 2002 til 2016, og på ABC fra 2018. Programmet var en amerikansk versjon av det britiske Pop Idol.
Idril
I J.R.R. Tolkiens fiktive verden Midgard er Idril Celebrindal datter av alvekongen Turgon og Elenwë, hun ble kone til mannen Tuor, og moren til Eärendil sjøfareren.
American Idol
Idol ble ett av de mest populære TV-program i USA. Sesong fem og seks hadde flest seere (med litt over 30 millioner seere i snitt). De siste tre årene falt seertallene betydelig og programmet klarte bare oppnå en tredjedel av de tallene de hadde i sine glansdager. Finalen av andre sesong hadde 38,1 millioner seere, og ble dermed den meste sette episoden.
Idril
Navnet Idril var en Sindarinisert form av hennes Quenya navn Itarillë (eller Itarildë), som betyr "glitrende stråleglans". Hun var en vakker blond jente; hårfargen hadde hun arvet fra sin Vanyaisk mor.
American Idol
Konsept
Programmet går ut på å kåre den beste vokalisten i landet. I begynnelsen av hver sesong arrangeres prøvesynginger i flere større byer. I hver by vurderer et dommerpanel hvem som skal gå videre. Det har vært benyttet flere gjestedommere i flere av sesongene. De deltakerne som blir plukket ut i de innledende rundene, blir sendt til Hollywood. Der elimineres enda flere kandidater. Når finaledeltakerne er plukket ut, er det TV-seerne som bestemmer hvem som går videre, til det til slutt kåres en vinner som får tittelen «American Idol».
Idril
Idril Celebrindal ("sølv-fot") var det eneste barnet av Turgon. Hennes mor, Elenwë, døde ved Helcaraxë. Sammen med Angrods sønn Orodreth var hun en av to Noldoer i tredje generasjon som kom inn i eksil. Idril var elsket i hemmelighet av sin fetter Maeglin, sønn av Eöl Mørkalv og Aredhel, Turgons søster, men hans tilnærmelser ble avvist på grunn av hans mørke personlighet, og også det faktum at de var for nært i slekt.
American Idol
Konsept
I 2009 (sesong 8) innførte programskaperne en ny regel, som gikk ut på at dommerne fikk vetorett i finaleepisodene og kunne annullere seernes stemmer, slik at ingen ble sendt hjem. Vetoretten kunne brukes kun én gang, og kun frem til det var fem finalister igjen. I den påfølgende runden etter at vetoretten var blitt brukt, ville to deltakere bli sendt hjem istedenfor én. Dommerne benyttet seg av dette i sesong 8 for Matt Giraud, i sesong 9 for Michael Lynche, i sesong 10 for Casey Abrams og i sesong 11 for Jessica Sanchez.
Ryan Seacrest har vært programleder i alle sesongene, men delte programlederjobben med Brian Dunkleman i den første sesongen.
Idril
Da Tuor, sønn av Huor, ankom Gondolin ble Idril forelsket i han. Siden Turgon hadde lært å elske Tuor som en sønn (som han også hadde gjort med hans far), tillot han at Idril og Tuor giftet seg, og dette skapte det andre båndet mellom alver og menn, etter Beren og Lúthien.
Etter Gondolins fall ble Idril og Tuor anførere for flyktningene ved Sirions munninger, hvor også Elwing, datter av Dior sønn av Beren og Lúthien, var kommet.
Sternoglossus
Utseende
Middelsstore (ca. 6 millimeter), brede, sylindriske bladbiller, mørk brunrøde med gule flekker på dekkvingene. Antennene er ganske tynne.
Idril
Da Tuor ble gammel dro han med skip til Aman, og Idril ble med han. Både alvene og Dúnedain tror at Idril og Tuor ankom Valinor, og dermed omgikk de Valaenes bann, og at Tuor ble regnet blant alvenes slekt, slik at Tuor og Idril nå lever sammen i Valinor.
Sternoglossus
Levevis
Hettebladbiller er særlig aktive i varme og solskinn. De voksne besøker også blomster for å ete pollen.
Idril
Lista Calaquendich
Sternoglossus
Utbredelse
Slekten er kjent fra Fransk Guyana og Brasil.
Systematisk inndeling
Slektens navn har gjerne vært stavet Sternoglosus, men dette stammer etter alt å dømme fra ein trykkfeil i førstebeskrivelsen.
Abdülmecid II
Abdülmecid II (arabisk: عبد المجيد الثانى; født 29. mai 1868 i Istanbul, død 23. august 1944 i Paris) var det 37. overhodet av Det osmanske dynastiet og den 101. kalifen fra linjen til Abu Bakr. Han var også den siste kalifen fra det osmanske dynastiet. Han ble født sønn av den daværende sultanen Abdülâziz i Istanbul.
Bakgrunn
Abdülmecid II var sønn av Abdülaziz og hans hustru Hayranidil Kadın Efendi. Han ble utdannet privat. I pakt med tradisjonen ble han holde seg innen palasset, og det vedvarte til han var 40 år.
Han gikk for å være helt uinteressert i politikk.
Maler, sommerfuglsamler
Hans interesse var innen malerkunsten, og han malte selv. Han skulle bli betraktet som en av de viktigste innen senere osmansk malerkunst.
Tour of Norway 2022
Tour of Norway 2022 var den 11. utgaven av det internasjonale sykkelrittet Tour of Norway. Rittet arrangeres fra 24. til 29. mai.
Abdülmecid II
Maler, sommerfuglsamler
I 1900 ble ett av hans malerier utstilt i Paris. Portretter av Ludwig van Beethoven, Johann Wolfgang von Goethe og sultan Selim I ble utstilt i 1918 i Wien. Der var også malerier av haremet samlet til musisering, og av hans hustru Şehsuvar Kadınefendi lesende Goethes Faust.
Tour of Norway 2022
Remco Evenepoel vant tre etapper og sammenlagt.
Abdülmecid II
Maler, sommerfuglsamler
Abdülmecid var også en ivrig samler av sommerfugler, og de siste tyve årene av hans liv var dette hans hovedinteresse. Hans favorittmagasin var Revue des deux Mondes.
Ved siden av å være formann for det osmanske kunstnerselskap innehadde han generals rang i den osmansle hær.
Kronprins, kalif
Da hans fetter Mehmet VI ble utnevnt til sultan 4. juli 1918, ble Abdülmecid II utnevnt til kronprins. Etter at Mehmet VI ble avsatt 1. november 1922, ble også sultanatet avskaffet. Men Abdülmecid II ble valgt til kalif av den tyrkiske nasjonalforsamlingen i Ankara 19. november samme året. Han etablerte sitt hovedsete i Istanbul, men allerede 3. mars 1924 ble han utvist fra Tyrkia sammen med resten av sin familie.
Eksil
Myndighetene bragte ham da fra hans palass til Orientekspressen. Etter kortere opphold i Sveits og i Italiaslo han seg til slutt med i Paris med sin familie. Der døde han den 23. august 1944 i sitt hus ved Boulevard Suchet i det 16. arrondissement. Hans levninger ble overført til Medina i Saudi-Arabia.
Khaled Meddah
Khaled Meddah (født 4. mars 1978) er en algerisk judoka.
Han representerte Algerie under Sommer-OL 2004 i Athen, der han ble utslått i første runde.
Prokurator
Ordet er dannet fra latin pro- (=for) og cura (=behandling), procurare er «å ta seg av noe for noen».
I tidligere tid var det ikke alltid krav om at en prokurator var utdannet jurist.
Den historiske tittelen prokurør er i prinsippet det samme som prokurator.
Referanser
Prokurator Procurator פרומגיסטראט Procurator Прокуратор Prokurator
Kohima
Kohima (hindi: ) er en by og et kommunestyre i distriktet med samme navn i den indiske delstaten Nagaland. Byen er delstatshovedstaden i Nagaland. Den ligger i gjennomsnitt 1 500 moh., og er dermed blant Indias høyestliggende store byer. Det er en av tre byer i Nagaland som er kommuner. De to andre er Dimapur og Mokokchung.
Byen er pittoresk beliggende i fjellene, mellom grønne åser og høyere fjelltopper i sørlige delen av distriktet. Byen har fått navnet Kohima fordi «Kew Hi» er navnet på en plante som vokser i fjellsidene. «Kew Hi Ma» betyr «mennene fra landet hvor blomsten Kew Hi vokser». Tidligere var Kohima kjent som Thigoma.
Under andre verdenskrig ble Japans hær og Indian National Army under Subhash Chandra Bose stoppet i et slag ved Kohima og Imphal. I dag ligger det en stor gravlund på dette stedet. I desember hvert år finner festivalen Hornbill sted i byen, hvor kulturen til nagafolket blir presentert og deres dans blir fremført.
Demografi
Ved folketellingen i 2001 hadde Kohima en befolkning på 78 584. Av disse innbyggerne utgjorde 53 prosent menn og 47 prosent kvinner. Kohima hadde en gjennomsnittlig lesekyndighet på 75 prosent. Dette var høyere enn landsgjennomsnittet på 59,5. Mannlig lesekyndighet var 79 prosent, mens kvinnelig lesekyndighet var 70. 13 prosent av befolkningen var barn under 6 år.
Størstedelen av de innfødte i Kohima distrikt tilhører folkeslagene angami, naga og rengma.
I dag består byens befolkning av mennesker fra alle de 16 stammene i Nagaland. Antallet angamier og aoer er det største i dagens Kohima og nærområdene.
Stor-Kohima, som inkluderer Kohima landsby, Jakhama og Jotsoma i tillegg til Kohima by, er det nest største byområdet i Nagaland etter Dimapur-Chumukedima. Det har en befolkning på rundt 99 795.
Gruppe Zink
Gruppe Zink var en kollektiv av norske kunstmalere som var aktive fra 1981 til 1986. Gruppen besto av Bjørn Carlsen, Bjørg Holene, Ulf Nilsen og Leonard Rickhard.
Gruppen samarbeidet om utstillinger uten å målbære et felles kunstnerisk program, og uten at det var påtagelig fellestrekk ved arbeidene. Gruppen hadde blant annet kollektivutstillinger i: Christianssands Kunstforening (1981), Festspillene i Bergen / Bergens Kunstforening (1983), Kunstnerforbundet Oslo (1983), Kunstnernes Hus Oslo (1985), Ibsenhuset Skien (1986) og Trondhjems Kunstforening (1986).
Israel under EM i friidrett 1994
Israel deltok med seks utøvere under EM i friidrett 1994 som ble arrangert 7.–14. august 1994 i Helsingfors. Utøvere fra Israel tok ingen medaljer under mesterskapet.
Toni Besolí
Toni Besolí (født 19. mai 1976) er en andorransk judoka.
Han representerte Andorra under Sommer-OL 2004 i Athen, der han ble utslått i første runde.
Sidama
Sidama er en folkegruppe i Etiopia i Øst-Afrika. Sidama-regionen er en av Etiopias regioner og ble dannet ved en deling av Regionen for sørlige nasjoner, nasjonaliteter og folk i 2020.
Høytfungerende autisme
Høytfungerende autisme (HFA) er et begrep som brukes for å betegne en person med autisme som har normal intelligens og språk.
Høytfungerende autisme og Asperger syndrom blir ofte brukt om hverandre, og det er uenighet blant fagfolk om det er to forskjellige tilstander eller to betegnelser på samme tilstand. Personer med HFA har vansker innenfor de samme områdene som andre innen autismespekteret, det vil si at de har problemer med sosial interaksjon, kommunikasjon og stereotyp og repetitiv atferd. Personer med HFA kjennetegnes også ved at de har problemer med å forstå andres følelser og intensjoner (såkalt «theory of mind»), problemer med å forstå sammenhenger og utøvende funksjonsvansker. Personer med HFA vil ofte ha vansker med den sosiale bruken av språket. De bruker språket mest til monologer og er ofte dårlige på dialog. De fleste mennesker med HFA har særinteresser som de kan mye om, særinteressene er ofte knyttet opp mot faktaopplysninger og kan f.eks. dreie seg om togtider og togtabeller eller alle hovedstedene i verden. Mennesker med HFA vil stort sett ha problemer med å forstå ansiktsuttrykk og kroppsspråk, inkl. øyekontakt. Det er vanlig at de enten har en veldig intens form for øyekontakt, eller at øyekontakt er helt fraværende. Prognosen ved HFA er ikke stort bedre en ved ikke-høytfungerende autisme. De fleste må ha både varig tilrettelagt arbeid og bolig, og mange er utsatt for sosial isolasjon. Forekomsten av psykiske tilleggsvansker er høy.